**NÁRODNÁ RADA SLOVENSKEJ REPUBLIKY**

**VIII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Z á p i s n i c a**

**zo 17. schôdze Výboru Národnej rady Slovenskej republiky pre zdravotníctvo, ktorá sa konala  dňa 13. a 14. októbra 2020**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**13. októbra 2020**

Prítomní – členovia výboru J. Bittó Cigániková, K. Hatráková, M. Šefčík,

Eva Horváthová, M. Borguľa

Monika Kavecká, A. Letanovská

J. Valocký, R. Raši,

Ospravedlnení: V. Baláž, M. Urban, A. Záborská

**14. októbra 2020**

Prítomní – členovia výboru J. Bittó Cigániková, K. Hatráková, M. Šefčík,

Eva Horváthová, M. Borguľa

Monika Kavecká, A. Letanovská

J. Valocký, R. Raši, V. Baláž, M. Urban

Ospravedlnená: A. Záborská

17. schôdza Výboru Národnej rady Slovenskej republiky pre zdravotníctvo sa konala v rokovacej miestnosti výboru (č. 143) na I. poschodí budovy Národnej rady Slovenskej republiky.

Rokovanie schôdze Výboru Národnej rady Slovenskej republiky pre zdravotníctvo viedla predsedníčka výboru Jana Cigániková. Privítala prítomných poslancov.

Poslanci schválili nasledovný program.

(Hlasovanie: 8/0/0)

**P r o g r a m :**

**13. októbra 2020**

1. Návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 305).

2. Určenie spravodajcu podľa § 73 ods. 1 zákona č. 350/1996 Z. z. o rokovacom poriadku NR SR v znení neskorších predpisov k tlači 306.

**14. októbra 2020**

**(pokračovanie)**

1. Vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 306) – druhé čítanie

2. Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 306a).

3. Rôzne.

**K bodu 1**

Návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 305) odôvodnil M. Krajčí, minister zdravotníctva SR.

Spravodajskú správu predniesla poslankyňa Eva Horváthová.

V rozprave vystúpili poslanci: J. B. Cigániková, R. Raši, K. Hatráková.

Po ukončení rozpravy dala predsedníčka výboru hlasovať o návrhu vlády na skrátené legislatívne konanie o vládnom návrhu zákona (tlač 305).

Výbor súhlasil s návrhom vlády na skrátené legislatívne konanie a odporučil Národnej rade SR vysloviť súhlas s prerokovaním vládneho návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 306) v skrátenom legislatívnom konaní s tým, že prvé, druhé a tretie čítanie sa uskutoční na 15. schôdzi Národnej rady Slovenskej republiky (uzn. č. 78)

(Hlasovanie: 4/3/1)

**K bodu 2**

Určenie spravodajcu podľa § 73 ods. 1 zákona č. 350/1996 Z. z. o rokovacom

poriadku NR SR v znení neskorších predpisov k tlači 306.

Výbor svojim uznesením č. 49 určil poslankyňu **Janu Bittó Cigánikovú**, predsedníčku Výboru Národnej rady Slovenskej republiky pre zdravotníctvo za spravodajkyňu k návrhu zákona (tlač 306) v prvom čítaní.

**14. októbra 2020**

(pokračovanie)

**K bodu 1**

Vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 306) odôvodnil M. Krajčí, minister zdravotníctva SR.

Spravodajskú správu predniesla poslankyňa J. Bittó Cigániková.

V rozprave vystúpili poslanci: M. Kavecká, V. Baláž, R. Raši, M. Šefčík, A. Letanovská.

Konkrétne pozmeňujúce návrhy podala poslankyňa E. Horváthová.

Po ukončení rozpravy dala predsedníčka výboru hlasovať o predložených pozmeňujúcich a doplňujúcich návrhoch.

(Hlasovanie: 5/0/4)

Výbor súhlasil s vládnym návrhom zákona a odporučil Národnej rade SR zákon schváliť s pozmeňujúcimi a doplňujúcimi návrhmi, ktoré sú uvedené v uznesení výboru č. 50.

(Hlasovanie:5/0/4)

**K bodu 2**

Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 306a) bola prerokovaná dňa 13. októbra 2020.

Výbor schválil spoločnú správu uzn. č. 50.

(Hlasovanie: 5/0/4)

**K bodu 3**

R ô z n e .

Na návrh predsedníčky výboru J. Bittó Cigánikovej výbor prijal uznesenie č. 52

**Výbor Národnej rady Slovenskej republiky pre zdravotníctvo**

v súvislosti s vážnou situáciou pri šírení ochorenia COVID-19

**ž i a d a**

**ministra zdravotníctva Slovenskej republiky**

**ministra hospodárstva Slovenskej republiky**

**hlavného hygienika Slovenskej republiky**

**a)**  na dennej báze zverejňovať v absolútnych číslach a v percentuálnych podieloch nasledujúce údaje k danému dňu, ako aj vývoj týchto hodnôt v čase od začiatku šírenia COVID-19 v SR:

1. Už dnes zverejňované údaje doplnené o ďalšie údaje v tejto štruktúre:
   1. Počet všetkých testovaných osôb
   2. Počet pozitívne testovaných v daný deň (vrátane opakovaných pozitívnych testov)
   3. Počet nových pozitívne testovaných, t. j. osôb, ktoré boli prvýkrát pozitívne testované
   4. Počet úmrtí
   5. Počet vyliečených pacientov
   6. Počet hospitalizovaných pacientov s potvrdeným COVID 19
   7. Počet hospitalizovaných pacientov s podozrením na COVID 19
   8. Počet pacientov napojených na umelú pľúcnu ventiláciu
   9. Aktuálny počet chorých a pozitívne testovaných až po úroveň miest a obcí, v Bratislave a v Košiciach mestských častí
   10. Počet žiadostí o vyšetrenie na COVID 19
   11. Koľko osôb bolo testovaných na základe žiadosti o vyšetrenie a platných z verejného zdravotného poistenia
   12. Koľko bolo samoplatcov – ak týmto údajom vláda, resp. ÚVZ disponuje
2. Aké sú počty nakazených COVID-19 podľa situácie, pri ktorej mohlo prísť k ich nákaze (v práci, v reštaurácii, vo wellness, vo fitness, na svadbe, v predajni, na verejnom zhromaždení, vo verejnej doprave, v rodine a pod... a pod.).
3. Aký je počet hospitalizovaných z dôvodu nákazy COVID-19 v triedení podľa iných zdravotných komplikácií hospitalizovaných, tzn. len s diagnózou COVID-19, s diagnózou COVID-19 v kombinácii s inou diagnózou akútneho alebo chronického charakteru (napr. rakovina, kardiovaskulárne ochorenia, cukrovka, vysoký tlak, obezita a pod.), a tiež s uvedením priemerného veku hospitalizovaných pre každú kategóriu.
4. Aký je počet úmrtí na COVID-19 v triedení podľa iných zdravotných komplikácií zosnulých, tzn. úmrtie len na diagnózu COVID-19, úmrtie s COVID-19 v kombinácii s inou diagnózou akútneho alebo chronického charakteru (napr. rakovina, kardiovaskulárne ochorenia, cukrovka, vysoký tlak, obezita a pod.), a tiež s uvedením priemerného veku zosnulých pre každú kategóriu.
5. Dostupné i obsadené kapacity nemocničných lôžok určených na liečbu COVID-19, celkový počet a obsadený počet pľúcnych ventilátorov, počet lekárov a sestier určených na liečbu pacientov s COVID-19, počet hygienikov venujúcich sa COVID-19, a to na regionálnej úrovni a v členení „existujúce kapacity“ a „kapacity v príprave“.

Termín: 1. novembra 2020

**b)** pred prijatím každého rozhodnutia o obmedzení práv občanov, obmedzení práce občanov, obmedzení podnikania alebo iných závažných obmedzeniach fungovania štátu zverejniť:

1. Očakávané medicínske prínosy opatrenia vyčíslené v percentách alebo v absolútnom čísle zníženia šírenia nákazy.
2. Očakávané finančné škody dotknutých podnikov a podnikateľov, občanov a štátu za každý jeden mesiac platnosti opatrenia i za celkovú očakávanú dĺžku platnosti opatrenia a pre každú kategóriu (občania/podniky/štát) zvlášť.
3. Navrhovaný spôsob kompenzácie (výška a forma) škôd podľa bodu 2.

Termín: ihneď

(Hlasovanie 5/0/4).

uznesenie č. 53

**Výbor Národnej rady Slovenskej republiky pre zdravotníctvo**

v súvislosti s vážnou situáciou pri šírení ochorenia COVID-19

**ž i a d a**

**ministra zdravotníctva Slovenskej republiky**

**hlavného hygienika Slovenskej republiky**

a) doručiť všetky dostupné informácie a analýzy na základe, ktorých sa rozhodovalo o čiastočnom alebo úplnom uzavretí prevádzok k 15. októbru 2020 (reštaurácie, fitnescentrá, divadlá a kiná);

b) doručiť informáciu o koľko je väčšie riziko nákazy v týchto prevádzkach ako na iných miestach (v percentuálnom alebo absolútnom vyjadrení).

(Hlasovanie 5/0/4)

V Bratislave 19. októbra 2020

**Jana B i t t ó C i g á n i k o v á** predsedníčka výboru

**Vladimír B a l á ž**

overovateľ výboru